Livan va Isroil bir-birining hududiga raketa uchirdi

Livan va Isroil 25 aprel, dushanba kuni bir-birining hududiga raketa uchirdi. Bu haqda “Reuters” xabar berdi.
Ma'lum qilinishicha, aviazarbaga Livandan uchirilgan raketa sabab bo'lgan. Bunga javoban Isroil mudofaa kuchlari raketa uchirilgan maydonga zarba bergan.
So'nggi ma'lumotlarga ko'ra, Livandan Isroil tomon uchirilgan raketa mamlakat shimolidagi Matzuva yaqinidagi ochiq hududga tushgan. Javob zarbasi esa Livan janubidagi ochiq maydondagi uchirish zonasi va infratuzilma ob'ektiga qaratilgan.
O'z navbatida, BMTning Livandagi muvaqqat kuchlari ikki tomonni vazminlik va xotirjamlikka chaqirgan.
Avvalroq G'azo sektoridan Isroilga ikkita raketa uchirilgani aks etgan video e'lon qilingandi. Shuningdek, Isroil va G'azo sektori biri birining hududiga raketa uchirgani haqida xabar berilgan.